หุ้นไทยภาคเช้าปิดบวก0.46จุด
เช้าวันนี้ดัชนีหุ้นไทยปิดที่ระดับ 1,057 จุด เพิ่มขึ้น 0.46 จุด หรือ 0.04% มีมูลค่าการซื้อขาย 12,066.03 ล้านบาท
18 ม.ค. 2555

เช้าวันนี้ดัชนีหุ้นไทยปิดที่ระดับ 1,057 จุด เพิ่มขึ้น 0.46 จุด หรือ 0.04% มีมูลค่าการซื้อขาย 12,066.03 ล้านบาท




ดัชนีหุ้นไทยเช้าวันที่ 18 ม.ค. แกว่งตัวกรอบแคบสลับกันในแดนบวกและลบ หลังจากที่วานนี้ดัชนีปรับตัวเพิ่มขึ้นแรงเกือบ 20 จุด โดยนักลงทุนยังคงติดตามการแก้ไขปัญหาหนี้ยุโรปใกล้ชิด ขณะที่มีแรงเก็งกำไรผลประกอบการไตรมาส 4 ปี 2554 และแรงซื้อของต่างชาติประคองไม่ให้ดัชนีลดลงแรง ทำให้เช้าวันนี้ดัชนีปิดที่ระดับ 1,057 จุด เพิ่มขึ้น 0.46 จุด หรือ 0.04% มูลค่าการซื้อขาย 12,066.03 ล้านบาท
5 อันดับหุ้นที่มีมูลค่าการซื้อขายสูงสุด1. IRPC ปิดที่ 4.48 บาท ราคาไม่เปลี่ยนแปลง มูลค่าการซื้อขาย 783.65 ล้านบาท2. INTUCH ปิดที่ 44 บาท เพิ่มขึ้น 0.75 บาท หรือ 1.73% มูลค่าการซื้อขาย 688.87 ล้านบาท3. PTT ปิดที่ 330 บาท ราคาไม่เปลี่ยนแปลง มูลค่าการซื้อขาย 671.19 ล้านบาท4. PTTGC ปิดที่ 63 บาท เพิ่มขึ้น 0.25 บาท หรือ 0.40% มูลค่าการซื้อขาย  601.57 ล้านบาท5. ADVANC ปิดที่ 154 บาท ราคาไม่เปลี่ยนแปลง มูลค่าการซื้อขาย 442.41 ล้านบาท 
บริษัทหลักทรัพย์(บล.)ดีบีเอสวิคเคอร์ส ระบุว่า ดัชนีหุ้นไทยยังมีความไม่แน่นอนจากปัญหาหนี้สินกรีซ โดยขณะนี้มีความกังวลว่ากรีซอาจผิดนัดชำระหนี้แบบไม่เป็นระเบียบถ้าไม่สามารถตกลงกับเจ้าหนี้ภาคเอกชนเรื่องการ Swap พันธบัตร รวมทั้งการเข้าซื้อพันธบัตรอิตาลีและสเปนเพื่อพยุงตลาดเงินยุโรปของธนาคารกลางยุโรป(ECB)อาจเป็นแค่มาตรการชั่วคราว ประกอบกับราคาน้ำมันดิบในตลาดฟิวเจอร์สที่ซื้อขายวันนี้อ่อนลงเล็กน้อย ทั้งนี้เพราะอุปสงค์น้ำมันดิบยังไม่แข็งแกร่งในช่วงเศรษฐกิจซบเซา 
อย่างไรก็ดี มีปัจจัยหนุนดัชนีจากการเข้าซื้อเก็งกำไรผลประกอบการไตรมาส 4 ปี 2554 และแนวโน้มปี 2555 ทำให้การแกว่งหรือการปรับลงอาจยังไม่มากในระยะสั้น ซึ่งในทางเทคนิคมองว่าหากดัชนียังสามารถยืนเหนือ 1,040 จุดได้ก็มีโอกาสขึ้นไปทดสอบแนวต้าน 1,060 จุด 1,070-1,080 จุด แต่หากอ่อนตัวแล้วหลุดแนว 1,040 จุด ให้ขายตามเพราะดัชนีมีสิทธิลงแรง